Source: https://ficek.sk/ohovaranie-a-sikana-na-pracovisku-26271
Timestamp: 2020-07-13 00:58:41+00:00
Document Index: 517588

Matched Legal Cases: ['§ 13', 'súd ', '§ 81', '§ 373', '§ 11', '§ 49', '§ 373', '§ 345', '§ 373']

[2020] Ohováranie a šikana na pracovisku | Právna Poradňa
Ohováranie a šikana na pracovisku
Otázka: Ohováranie a šikana na pracovisku
Je ohováranie na pracovisku, ak nadriadený dá súhlas z vybavením si súkromných záležitosti, ak veznem 1hodinu paragraf, na ktorý mám nárok. On ten papier od lekára hodí do kosa, potom to vykrikuje, že si vybavujeme svoje súkromné veci cez pracovnú dobu. Atď. Je šikán, ak Vás nadriadený pošle ráno na určitú prácu, napr: xxx , po ceste v xyz sa zastavte pomerať kábel, pokračujte do xxx. Pred druhov partiov hovorí, som zvedavý. Nájdu poruchu v xyz. Po príchode do X : Našli ste poruchu v xyz , nie mi sme boli v xyy . XXX ja som Vás poslal do xyz . Zrobili, pritom sa každé ráno dáva hlásenie nadriadeným do F. a tam boli xyz. Sme dve partie a separuje jednu partiu od druhej. Zakazuje kolegom sa známy rozprávať, kontroluje príchod a odcho do práce, ale iba jednej partii, a keď som sa ozval, tak povedal druhej partii, že ich kontrolujem. Keď som sa to dozvedel, tak som zvolal poradu, aby sme si to vyjasnili. Pracovná doba je od 6:00-14:00 na D. , zapísať sa. Odvtedy začalo peklo. Na druhý deň im dovolil ísť na pracovisko rovno z domu, to znamená, že sa nemusia prísť zapísať na D. , čo je v rozpore z pracovným poriadkom. Urobil to náročky kvôli mne. Takže som mu odkázal nech sa my ospravedlní, ak nie podám naňho tresné oznámenie. Od toho dna som preňho vzduch. Atď, Atď. Keďže sa nič nevybavilo ozval som sa nadriadenému do K., ktorý po 6 mesiacoch si našiel čas, urobili sme rozhovor, v ktorom ma upozornil, že si to nahraje, ja som s tým súhlasil, a dozvedel sa to čo sa dozvedieť nechcel. Prešlo dalších 5 mesiacov a nič.
Odpoveď: Ohováranie a šikana na pracovisku
Dobrý deň, na Vašu otázku odpovedáme nasledovné :
1./ Predovšetkým je potrebné vychádzať zo samotnej pracovnej zmluvy. V zmysle ust. § 13 ZP zamestnanec, ktorý sa domnieva, že jeho práva alebo právom chránené záujmy boli dotknuté nedodržaním zásady rovnakého zaobchádzania alebo nedodržaním podmienok podľa odseku 3, môže sa obrátiť na súd a domáhať sa právnej ochrany ustanovenej osobitným zákonom o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon). Povinnosti vedúcich zamestnancov stanovuje ZP hlavne v ust. § 81 / riadiť a kontrolovať prácu zamestnancov, utvárať priaznivé pracovné podmienky a zaisťovať bezpečnosť a ochranu zdravia pri práci, zabezpečovať, aby nedochádzalo k porušovaniu pracovnej disciplíny, atď./.
2./ Nikto nesmie byť na pracovisku v súvislosti s výkonom pracovnoprávnych vzťahov prenasledovaný ani inak postihovaný za to, že podá na iného zamestnanca alebo zamestnávateľa sťažnosť, žalobu, návrh na začatie trestného stíhania alebo iné oznámenie o kriminalite alebo inej protispoločenskej činnosti .
3./ Podľa antidiskriminačného zákona priama diskriminácia je konanie alebo opomenutie, pri ktorom sa s osobou zaobchádza menej priaznivo, ako sa zaobchádza, zaobchádzalo alebo by sa mohlo zaobchádzať s inou osobou v porovnateľnej situácii. Nepriama diskriminácia je navonok neutrálny predpis, rozhodnutie, pokyn alebo prax, ktoré znevýhodňujú alebo by mohli znevýhodňovať osobu v porovnaní s inou osobou; nepriama diskriminácia nie je, ak takýto predpis, rozhodnutie, pokyn alebo prax sú objektívne odôvodnené sledovaním oprávneného záujmu a sú primerané a nevyhnutné na dosiahnutie takého záujmu.
4./ Vzhľadom na okolnosť, že ste položil veľmi obsiahlu otázku s veľmi konkrétnymi údajmi, ktoré sme upravili, odporúčame vo veci kontaktovať resp. informovať vedúceho zamestnanca Vášho zamestnávateľa, prípadne obrátiť sa priamo na advokáta za účelom riešenia veci, resp. usmernenia Vášho postupu v riešení problému.
5./ Vo veci sa môžete obrátiť aj na príslušný inšpektorát práce s podnetom resp. sťažnosťou na porušovanie predpisov zo strany zamestnávateľa.
Podotázka: Ohováranie a šikana na pracovisku (Pracovné právo)
Ako sa môžem brániť pred neustálym ohováraním a udávaním.
Odpovedá: JUDr. Milan Ficek, advokát (odpoveď odoslaná: 30.07.2019)
V prípade, ak je konanie danej osoby spôsobilé značnou mierou ohroziť vašu vážnosť u spoluobčanov, poškodiť vás v zamestnaní, v podnikaní, narušiť vaše rodinné vzťahy alebo vám môže spôsobiť inú vážnu ujmu máte možnosť podať trestné oznámenie pre trestný čin ohovárania, ktorého skutková podstata je vymedzená v ustanovení § 373 Trestného zákona.
Trestné oznámenie môžete podať na príslušnej okresnej prokuratúre alebo na príslušnom obvodnom oddelení policajného zboru.
Dobrý deň, chcel by som sa spýtať, či je reálne šanca resp., či sa oplatí ísť do sporu so šéfkou, ktorá mi neuznala nadčasové hodiny, ktoré určite viem opodstatniť a miesto toho mi dala 2 disciplinárne dokumenty a chce sa ma zbaviť. Doteraz mi boli nadčasy zaplatené a keďže som mal nad 400 hodín, ďalšie mi nechcela zaplatiť. Útočí na mňa rôznymi spôsobmi. Ďakujem pekne.
Odpovedá: JUDr. Milan Ficek, advokát (odpoveď odoslaná: 12.08.2018)
pri odpovedi na otázku, či je šanca na úspech v prípade sporu s určitou osobou nemožno odpoveď paušalizovať. Každý jeden prípad má svoje osobitosti, ktoré je potrebné zohľadniť a podľa toho postupovať.
Uvádzate, že ste vykonali nadčasovú prácu, za ktorú Vám zamestnávateľka nechce vyplatiť Vaše nároky. Za takto vykonanú prácu patrí zamestnancovi mzda a mzdové zvýhodnenie. Treba však zdôrazniť, že nadčas možno vykonávať buď na príkaz zamestnávateľa, alebo jeho súhlasom. Prácu nadčas môže zamestnávateľ nariadiť alebo dohodnúť so zamestnancom len v prípadoch prechodnej a naliehavej zvýšenej potreby práce.
Uvádzate, že ste mali nadčas nad zákonný limit 400 hodín. Na jednej strane síce máte nárok na zaplatenie toho, čo ste odpracovali, na druhej strane by Vám zamestnávateľ nemal takýto nadčas povoliť (nad limit), pretože by porušil Zákonník práce.
Uvádzate, že Vám dala 2 "disciplinárne dokumenty", predpokladám, že ide o dokumenty - upozornenia, na neuspokojivé plnenie pracovných úloh a aby ste si riadne vykonávali prácu pod hrozbou skončenia pracovného pomeru. Samozrejme, je to právom zamestnávateľa, avšak len ak skutočne plníte úlohy neuspokojivo, prípadne ste porušili pracovnú disciplínu. Zároveň sú tieto upozornenia zákonnou podmienkou pre skončenie pracovného pomeru výpoveďou. Ak by sa aj pracovný pomer skončil a Vy s tým nesúhlasíte, máte možnosť informovať zamestnávateľa, že trváte na ďalšom zamestnávaní a ak Vám neumožní opätovne začať výkon práce, môžete podať žalobu na neplatnosť skončenia pracovného pomeru.
Zároveň v prípadnom súdnom spore by ste mohli poukázať aj na "šikanu", nakoľko účastníci pracovnoprávnych vzťahov nesmú zneužívať svoje práva a konať v rozpore s dobrými mravmi.
Odporúčam sa dohodnúť so zamestnávateľom a v prípade neúspechu podať žalobu na zaplatenie nadčasov. Ak by s Vami skončil pracovným pomer a Vy s tým nesúhlasíte, môžete postupovať, ako som uviedol vyššie.
Na presnejší postup by však bolo potrebné disponovať podrobnejšími informáciami.
Dobrý deň, prosím Vás dostala som sa do nepeknej situácie, jedného dna som zobrala k sebe vtedajšiu kamarátku bývať po tom ako ju vyhodila mama. Najskôr bolo všetko v poriadku a potom sa zrazu odsťahovala vraj kôli tomu lebo som ju ohovárala aj s priateľom. Samozrejme nedodržala našu dohodu o platení nájomného ani stravu, všetko som platila ja. Tak sme sa samozrejme pohádali a od vtedy to všetko začalo, najskôr klasické ohováranie a vymýšľanie ale dospelo to do takého štádia, že ma obvinila z toho, že som spávala s mužmi za peniaze a nakoniec, že som jej kradla veci. To už začalo naozaj ničiť môj osobný život, vzťah a podobne. Neviem ako mám postupovať, už to za šlo ďaleko. Ďakujem pekne za radu.
Odpovedá: JUDr. Milan Ficek, advokát (odpoveď odoslaná: 20.12.2017)
Situáciu, ktorú opisujete vo Vašej otázke je možné riešiť niekoľkými spôsobmi. V prvom rade sa môžete pokúsiť dotyčnej osobe dohovoriť a požiadať ju, aby sa Vám vhodným spôsobom ospravedlnila. Ak takýto postup nebude účinný, potom bude potrebné pristúpiť k iným spôsobom.
Takéto konanie je možné riešiť civilnoprávnymi prostriedkami, ale aj prostriedkami priestupkového, či trestného práva.
Občianskoprávna rovina
V civilnoprávnej rovine by ste sa mohli odmáhať ochrany svojej osobnosti, najmä cti a dobrého mena:
§ 11 Fyzická osoba má právo na ochranu svojej osobnosti, najmä života a zdravia, občianskej cti a ľudskej dôstojnosti, ako aj súkromia, svojho mena a prejavov osobnej povahy.
(2) Pokiaľ by sa nezdalo postačujúce zadosťučinenie podľa odseku 1 najmä preto, že bola v značnej miere znížená dôstojnosť fyzickej osoby alebo jeho vážnosť v spoločnosti, má fyzická osoba tiež právo na náhradu nemajetkovej ujmy v peniazoch.
Adminstratívnoprávna rovina
Podľa § 49 ods. 1 písm. a) priestupkového zákona Priestupku sa dopustí ten, kto inému ublíži na cti tým, že ho urazí alebo vydá na posmech. V prípade preukázania toho, že sa dotyčná osoba dopustila priestupku, jej môže byť uložená pokuta až do 33,- €.
Muselo by sa preukázať, že tvrdenia, ktoré o Vás šírila sa nezakladajú na pravde a došlo k poškodeniu Vašej cti.
Trestnoprávna rovina
Ak sa domnievate, že konaním tejto osoby mohlo dôjsť k spáchaniu trestného činu, môžete podať trestné oznámenie.
Podľa § 373 Trestného zákona
Ak o Vás šírila aj nepravdivé informácie o tom, že ste jej kradli veci a preukázalo by sa, že tak činila v úmysle privodiť Vám trestné stíhanie, mohla by sa dopustiť aj trestného činu krivého obvinenia:
§ 345 Krivé obvinenie
Odporúčam pokúsiť sa ju vyzvať, aby upustila od šírenia takýchto nepravdivých skutočností a aby sa Vám ospravedlnila ospravedlnila. Ak sa domnievate, že takýto postup nebude dostatočne účinný, môžete sa obrátiť na okresný úrad, kde môžete podať podnet na prešetrenie priestupku proti občianskemu spolunažívaniu. Ak sa domnievate, že mohlo dôjsť až k naplneniu skutkových znakov niektorého z trestných činov, môžete podať trestné oznámenie. Orgány činné v trestnom konaní Vaše oznámenie preskúmajú, dotyčnú osobu vypoučujú a rozhodnú, či budú toto konanie posudzovať ako trestný čin, alebo ho postúpia príslušnému orgánu na prešetrenie toho, či konaním tejto osoby nemohlo dôjsť k spáchaniu priestupku, najmä priestupku proti občianskemu spolunažívaniu.
Dozvedela som sa, že moja kolegyňa o mne rozpráva, že som chodila do práce s modrinami a monoklami čo nikdy v živote nebola pravda, môj manžel ma nikdy v živote neudrel, /ani si také niečo neviem predstaviť/ nikdy mi neublížil, dokonca žijeme tak, že nemáme dôvod sa ani hádať, a keď tak pre maličkosti. Nikdy v živote mi nijako neublížil, a nie, že by ma bil. Milujeme sa a podľa mnohých stále žijeme ako mladomanželia. Odvtedy ako som sa to dozvedela plačem a neviem ako to vyriešiť? Ja sa nechcem dostať na jej úroveň a opätovať jej to, ale chcem brániť česť mojej rodiny a môjho manžela, ktorý si nezaslúži aby o ňom niekto takto hovoril a ubližoval mu. Ak môžete poraďte mi, ako sa brániť proti takémuto človeku. Vopred ďakujem.
Odpovedá: JUDr. Milan Ficek, advokát (odpoveď odoslaná: 15.04.2017)
Dobrý deň, vo Vašom prípade môžete postupovať dvoma spôsobmi. Prvým je trestnoprávny postup, kde by ste podali oznámenie o skutočnostiach nasvedčujúcich tomu, že bol spáchaný trestný čin ohovárania. Trestný čin ohovárania je však spáchaný iba vtedy, ak sa šíria nepravdivé informácie v takom rozsahu, že môžu poškodiť povesť osoby medzi ostatnými ľuďmi, v práci... Druhou možnosťou je postup podľa Občianskeho zákonníka, kedy by Váš manžel mohol túto osobu žalovať za zásah do svojich osobnostných práv, a to šírením nepravdivých informácií o ňom. V tomto konaní však treba jednak preukázať šírenie nepravdivých informácií a tiež preukázať, zásah do osobnostných práv (v tomto prípade s veľkou pravdepodobnosťou do občianskej cti a povesti). V súdnom konaní by bolo možné jednak žiadať upustenie od tohto konania a zdržania sa konania v budúcnosti a tiež určitú satisfakciu (napr. ospravedlnenie alebo aj nahradenie nemajetkovej ujmy).
Dobrý deň. Chcel by som sa opýtať na udalosť, čo sa mi stala na verejnom priestranstve pred štátnou školou. Čakal som na priateľku pred školským areálom a zrazu z okien počas vyučovania vykrikovali: úchyl, zlatko kam ideš a podobne výrazy. To ma až tak netrápi ako to, že keď prišla priateľka zo školy oznámila mi, že to celé začala učiteľka na vyučovacej hodine. Celej triede oznámila, že som úchyl bez dôvodu (nie som, mám priateľku, s ktorou som šťastný), ani ma nepozná ani nič a z toho dôvodu, že čakám pred areálom školy som úchylný. A toto sa dialo celých 30 minút, po ktorých som to ignoroval a nakoniec som sa vzdialil na druhu stranu školy, aby som nemusel počúvať ohováranie. A som naštvaný, že teraz budú trieda osočovať moju priateľku. Rátam s rizikom, že aj učiteľka z hodiny, ktorá to všetko začala - jej triedna učiteľka. Vopred ďakujem za radu.
Dobrý deň, pokiaľ Vás to skutočne trápi a chcete to riešiť, potom odporúčam nasledovný postup.
Napíšte sťažnosť na učiteľku riaditeľovi školy. List napíšte veľmi slušným spôsobom, nie príliš dlhý ale zase ani krátky. Vysvetlite, čo sa stalo, ako dlho to trvalo a čo vlastne urobila táto učiteľka.
Zo začiatku sa možno bude javiť, že to bude mať negatívne následky pre Vašu priateľku, ale v konečnom dôsledku, pokiaľ učiteľke záleží na svojej práci, tak sa takéhoto konania zdrží.
Dobry den, chcela by som sa informovat v jednej veci. Pisem fejton o firme, v ktorej som pracovala a vladli tam neskutocne praktiky. Planujem ho zverejnit, len sa chcem pred tym informovat, ci ma mozu zazalovat za ohovaranie konatelia alebo ako mam postupovat. Fejton mozem zaslat k nahliadnutiu. Dakujem velmi pekne za odpoved.
Odpovedá: JUDr. Milan Ficek, advokát (odpoveď odoslaná: 09.07.2016)
Dobrý deň, v takýchto prípadoch prichádzajú do úvahy dve roviny Vášho konania. Trestnoprávna a občianskoprávna. V trestnoprávnej rovine sa môžete dopustiť spáchania trestného činu ohovárania. Pre spáchanie trestného činu ohovárania je potrebné, aby ste o niekom uviedli nepravdivý údaj, ktorý je spôsobilý značnou mierou ohováranú osobu poškodiť v jeho práci, jeho vážnosť u občanov... Predpokladám, že nepravdivé údaje uvádzať nebudete. Tzn. že svojím konaním nenaplníte skutkovú podstatu trestného činu ohovárania. V občianskoprávnej rovine prichádza do úvahy spôsobenie škody predmetnej spoločnosti alebo konateľovi. Ak by sa však chceli s Vami súdiť a požadovať od Vás náhradu škody, museli by preukázať, že im škoda vznikla z dôvodu Vášho konania (t.j. musia preukázať príčinnú súvislosť medzi Vaším konaním a vznikom škody). Toto by podľa môjho právneho názoru preukazovali iba veľmi ťažko. Mám za to, že o porušení práva na obchodné tajomstvo podnikateľa v tomto smere nie je možné ani hovoriť. Na základe vyššie uvedených skutočností mám za to, že ak vo Vašom fejtóne neuvediete žiadne nepravdivé údaje, nebudete nikoho ohovárať, iba popíše reálne praktiky spoločnosti, nemal by Vám hroziť žiadny postih.
Ako mam postupovať, ak voči nam susedia začali ohovaračsku kampaň, dokonca sa spolčuju a padaju tu aj vyhražky.
Odpovedá: JUDr. Milan Ficek, advokát (odpoveď odoslaná: 28.06.2016)
Dobrý deň, za ohováranie sa v zmysle ustanovení trestného zákona považuje oznámenie nepravdivého údaja o osobe, pričom toto oznámenie je spôsobilé značnou mierou ohroziť Vašu vážnosť u spoluobčanov, poškodiť Vás v zamestnaní, narušiť rodinné vzťahy... (§ 373 Trestného zákona) Ak Vás susedia ohovárajú takým spôsobom a šíria o Vás také údaje, ktoré napĺňajú vyššie uvedené (čiže majú spôsobilosť ohroziť Vašu vážnosť) môžete na najbližšom oddelení PZ SR podať trestné oznámenie. V takýchto prípadoch je však veľmi ťažké preukázať samotné ohováranie. Ak ide iba o ohováranie ústnou formou, môžu Vám túto skutočnosť dosvedčiť iba svedkovia, ktorí boli prítomní. Ak ide o ohováranie aj inou formou, napr. listami, prostredníctvom e-mailov alebo na sociálnej sieti, je možné ohováranie preukázať aj listinný dôkazmi. V tomto smere to závisí na konkrétnej forme ohovárania.
﻿L﻿u﻿k﻿á﻿š﻿ ﻿S﻿t﻿o﻿ľ﻿á﻿r﻿
Spokojnosť,rychla odpoved a perfektny pristup